**OBRAZLOŽENJE PRORAČUNA OPĆINE KRALJEVEC NA SUTLI**

**ZA 2023. GODINU, PROJEKCIJA ZA 2024. i 2025. GODINU**

Proračun Općine Kraljevec na Sutli za 2023. godinu izrađen je u skladu sa člankom 31. Zakona o proračunu („Narodne novine“ broj 144/21.).

**OBRAZLOŽENJE OPĆEG DIJELA PRORAČUNA**

**PRIHODI I PRIMICI**

Prihodi i primici Proračuna Općine Kraljevec na Sutli za 2023. godinu planiraju se po vrstama i strukturi u iznosu od 1.775.921,00 €, kako slijedi:

|  |  |  |
| --- | --- | --- |
| **Red. br.** | **VRSTA PRIHODA I PRIMITAKA** | **Plan za 2023. u €** |
| **1.** | Prihodi od poreza - 61 |  353.110,00 |
| **2.** | Pomoći -63 | 1.238.000,00 |
| **3.** | Prihodi od imovine -64 |  10.161,00 |
| **4.** | Prihodi od administrativnih pristojbi i po posebnim propisima -65 |  40.350,00 |
| **6.** | Kazne, upravne mjere i ostali prihodi - 68 |  . 300,00 |
| **7.** | Prihodi od prodaje nefinancijske imovine -7 |  . 42.000,00 |
| **8.** | Primici od financijske imovine i zaduživanja - 84 |  126.000,00 |
| **UKUPNO PRIHODI I PRIMICI** | **1.809.921,00** |

**Porez na dohodak** planiran je u iznosu od 327.000,00 €. Prihod od poreza na dohodak planiran je sukladno procjeni ostvarenja za 2022. godinu.

**Prihodi od općinskih poreza** planirani su u iznosu od 26.110,00 € i to porez na potrošnju koji je planiran temeljem razreza i naplate u 2022. godini, dok je prihod od poreza na promet nekretnina planiran sukladno ostvarenju u 2022. godini.

**Prihodi od pomoći** – planirani su u iznosu 1.238.000,00 € što je 148 % više u odnosu na 2022. godinu.

Veći rast u ovome ima tekuća pomoć iz državnog proračuna, a koja se vodi kao fiskalno izravnanje, i to za 22,64 %. To zato jer je Ministarstvo financija objavilo nove postotke udjela u ukupnim sredstvima za fiskalno izravnanje, a koji je veći za 25,03 %. No još nije objavljen ukupan iznos tih sredstava za raspodjelu prema novim postocima, pa pretpostavljamo da neće biti manji nego ove godine.

Najveći rast u ovom dijelu odnosi se na kapitalne pomoći iz fondova, a koji je planiran u iznosu 995.000,00 €.

Iz toga se planira financirati:

-izgradnja dječjeg vrtića u iznosu 600.000,00 €

-dovršavanje višenamjenske zgrade u iznosu 41.000,00 €

-izgradnja nogostupa i odvodnje u iznosu 25.000,00 €

-izgradnja i pojačano održavanje cesta u iznosu 152.000,00 €

-uređenje kupališta na Sutli u iznosu 39.800,00 €

-sanacija klizišta u iznosu 96.000,00 €

- nabavka traktora 30.000,00 €

**Prihodi od imovine** planirani su u iznosu od 10.161,00 €.

**Prihodi od upravnih i administrativnih pristojbi, pristojbi po posebnim propisima i naknada** planirani su u iznosu od 40.350,00 €. U tome je grobna naknada u iznosu 13.000,00 €, naknada za ukop u iznosu 5.000,00 € i komunalna naknada u iznosu 22.000,00 €. Svi ti iznosu su približno isti kao i 2022. godine.

**Ostali prihodi** planirani su u iznosu od 300,00 € i to od naplaćenih troškova prisilne naplate (radimo ovrhe zbog neplaćanja grobne i komunalne naknade) te od ostalih kazni koje izriče komunalni referent.

**Prihodi od prodaje nefinancijske imovine** planirani su u iznosu od 42.000,00 €, odnose se na prihode od prodaje grobnih mjesta 6.000,00 €, prodaje zemljišta 1.000,00 € i prodaje objekata 35.000,00 €. Prodaja zemljišta i objekata odnosi se na naslijeđeno prema ostavinskim postupcima iza umrlih osoba. Imovina se mora dati procijeniti te nakon toga raspisivati natječaje za prodaju.

**Primici od zaduživanja -** planiraju se u iznosu od 126.000,00 € i to za međufinanciranje projekata izgradnje vrtića 100.000,00 € i za pojačano održavanje cesta 26.000,00 €.

**RASHODI I IZDACI**

Ukupni planirani rashodi Proračuna Općine Kraljevec na Sutli za 2023. godinu u iznosu od 1.775.921,00 € raspoređeni su u Posebnom dijelu proračuna po razdjelima, zatim po programima koji se sastoje od aktivnosti, tekućih i kapitalnih projekata.

Po ekonomskoj klasifikaciji ukupni rashodi i izdaci Proračuna raspoređeni su na:

|  |  |  |
| --- | --- | --- |
|  | **VRSTA RASHODA I IZDATAKA** | **Iznos u eurima** |
| **3** | **RASHODI POSLOVANJA** | **657.421,00** |
| 31 | Rashodi za zaposlene |  64.800,00 |
| 32 | Materijalni rashodi | 367.741,00 |
| 34 | Financijski rashodi |  3.200,00 |
| 35 | Subvencije |  14.880,00 |
| 36 | Pomoći |  107.500,00 |
| 37 | Naknade građanima i kućanstvima |  54.500,00 |
| 38 | Donacije i ostali rashodi |  40.900,00 |
| **4** | **RASHODI ZA NABAVU NEFINANCIJSKE IMOVINE** | **1.083.500,00** |
| 41 | Rashodi za nabavu ne proizvedene dugotrajne imovine |  3.000,00 |
| 42 | Rashodi za nabavu proizvedene dugotrajne imovine |  877.500,00 |
| 45 | Rashodi za dodatna ulaganja na nefin. imovini |  203.000,00 |
| **5** | **IZDACI ZA FINANCIJSKU IMOVINU I OTPLATE ZAJMOVA** | **65.000,00** |
| 54 | Izdaci za otplatu glavnice primljenih zajmova | 65.000,00 |
|  | **SVEUKUPNO** | **1.809.921,00** |

Pod navedenim rashodima planirani su:

- **rashodi za zaposlene** – 31 - sada su 3 djelatnika plus jedan na dužem bolovanju. Za 2023. godinu planira se zaposliti jedan komunalni djelatnik, pa otuda i povećanje iznosa za zaposlene.

- **materijalni rashodi** – 32 – ostaju na istoj razini kao i 2022. godine i iznose 367.741,00 €.

- **financijski rashodi** – 34 – nešto su manji nego 2022. godine, a iz razloga što nema kamata na kredite. Krediti će se uzeti tek u drugom dijelu godine, pa će i kamate biti tek krajem godine ili ih neće biti.

- **subvencije** – 35 – planirane u iznosu 15.880,00 € i iste su kao i 2022. godine.

- **dane pomoći** – 36 – planirane su u iznosu 115.400,00 € i veće su za 12.620,00 € od plana za 2022. god. Najveći dio toga odnosi se na porast troškova za sufinanciranje dječjih vrtića jer većina vrtića je digla ekonomsku cijenu vrtića pa dio koji sufinancira općina je također porastao.

- **naknade građanima i kućanstvima** – 37- planiran je iznos 54.500,0 € i veći je od plana za 2022. god. za 6.986 €. Povećani dio odnosi se na povećanja novčanih naknada građanima (1.000 €), naknade građanima u naravi (1.700 €), sufinanciranje obroka školske djece (2.400 €), sufinanciranje autobusne linije (700 €) te povećanje sufinanciranja udruga. Za obrok djece u školama je planirano 5.000,00 € mada je Vlada objavila da preuzima plaćanje toplog obroka djece u školama po 10,00 kn po obroku. No, kako se još ne znaju detalji te odluke vlade, ipak je u planu ostavljeno za to 5.000,00 €.

- **ostali rashodi** – 38 – planirano je 40.900,00 € i u odnosu na plan za 2022. je više za 5.600 €. To povećanje se odnosi na malo povećanje svim udrugama (Društvo naša djeca, umirovljenici, vatrogastvo, političke stranke, vjerske zajednice).

**Rashodi za nabavu nefinancijske imovine planirani su u iznosu od 1.083.500,00 €.**

Rashodi za nabavu nefinancijske imovine planirani su na temelju utvrđenih prioriteta, a prvenstveno za završetak već započetih i ugovorenih projekata i za projekte za koje se planira ili je ugovoreno sufinanciranje, odnosno financiranje iz fondova EU.

**OBRAZLOŽENJE POSEBNOG DIJELA PRORAČUNA**

UKUPNI RASHODI I IZDACI PRORAČUNA RASPOREĐENI PO PROGRAMIMA

|  |  |
| --- | --- |
| **NAZIV PROGRAMA** | **PLANIRANO ZA 2023. GODINU U EURIMA** |
| 1001 PROGRAM JAVNA UPRAVA I ADMINISTRACIJA | 161.791,00 |
| 2001 PROGRAM KOMUNALNA INFRASTRUKTURA | 633.400,00 |
| 2002 PROGRAM POTICANJA GOSPODARSKOG RAZVOJA |  91.880,00 |
| 2003 PROGRAM PREDŠKOLSKOG OBRAZOVANJA |  773.500,00 |
| 2004 PROGRAM OSNOVNOŠKOLSKOG ODGOJA I OBRAZOVANJA |  38.000,00 |
| 2005 PROGRAM PROMICANJA KULTURE |  10.100,00 |
| 2006 PROGRAM RAZVOJA ŠPORTA I REKREACIJE |  4.000,00 |
| 2007 PROGRAM SOCIJALNE SKRBI |  60.900,00 |
| 2008 PROGRAM RAZVOJA CIVILNOG DRUŠTVA | 4.500,00 |
| 2009 PROGRAM ORGANIZACIJE I PROVOĐENJA ZAŠTITE I SPAŠAVANJA | 28.850,00 |
| **UKUPNO:** | **1.809.921,00** |

Značajniji programi su:

**IZGRADNJA VRTIĆA**: izgradnja se planira kroz dvije godine, a projekti su većim dijelom napravljeni u 2022. godini. Predračunska vrijednost vrtića iznosi 1.100.000,00 eura. Od Ministarstva znanosti i obrazovanja imamo odluku da će naš vrtić sufinancirati sa 4.300.000,00 kuna (510.708 €) pa u tom iznosu trebamo i napraviti radova u 2023. godini, dok bi dovršetak bio 2024. godine. Da bi dovršila vrtić, općina će morati dignuti kredit od cca. 500.000 €. To će biti dugoročni kredit, na cca. 10 godina. Vrtić je planiran za kapacitet od 50-toro djece, tako da roditelji više neće morati voziti djecu u vrtiće u susjedne općine i gradove.

**IZGRADNJA VIŠENAMJENSKE ZGRADE:** plan za 2023. godinu iznosi 66.000,00 € čime bi se nastavili radovi na dovršenju, a započeti u 2022. godini.

**IZGRADNJA NOGOSTUPA I ODVODNJE**: plan za 2023. god. iznosi 50.000,00 € čime bi se nastavili radovi na nogostupu kroz Kraljevec, a započeti u 2022. godini.

**IZGRADNJA, SANACIJA I POJAČANO ODRŽAVANJE NERAZVRSTANIH CESTA**: plan za 2023. godinu iznosi 196.000,00 €. Najveći dio od toga se odnosi na sanaciju šteta od potresa na cesti u Kapelskom Vrhu u iznosu 178.258 €. Planirana je potpora iz fonda NPOO u 95%-tnom iznosu.

**IZGRADNJA JAVNE RASVJETE**: plan za 2023. god. iznosi 24.000,00 € i odnosi se na zamjenu žarulja za LED žarulje čime će se znatno smanjiti troškovi električne energije.

**UREĐENJE KUPALIŠTA NA SUTLI**: plan za 2023. godinu iznosi 66.300,00 €. U planu je izvođenje građevinskih radova. Ostvarena potpora na natječaju LAG Zagorje-Sutla iznosi 365.000 kn (48,443 €)

**SANACIJA KLIZIŠTA**: plan za 2023. god. iznosi 97.000,00 €. Planira se sanirati klizište kod groblja Kapelski vrh. Potpora iznosi 724.000 kn (96.091 €), odnosno u 100%-tnom je iznosu.

**Kraljevec na Sutli, 15.11.2022.**